runetrust/blame-folketinget-dk huggingface dataset:
Per Clausen (EL), 2008-03-27:
Jeg synes faktisk, at det i dette spørgsmål er lykkedes regeringen at ramme et ganske fornuftigt niveau, når det gælder om at gøre en aktiv indsats for at bekæmpe dopingmisbrug og samtidig tage hensyn til den personlige frihed, vi som mennesker også har brug for at have.
Nick Hækkerup (S), 2014-02-20:
Det, der sker i det her lovforslag, er, at vi for at gøre vores sundhedspersonale dygtigere, for at kvalificere, for at kompetenceudvikle siger: Skulle det ikke være sådan, at de skal have adgang til at lære af de patientforløb, som de har haft, så den næste patient og den næste patient og den næste igen, der kommer, får den bedst mulige behandling?
Lars Barfoed (KF), 2009-02-03:
I den strategiske analyse skal der analyseres en række projekter i den kollektive trafik i hovedstadsområdet, der bl.a. omfatter øget banebetjening i fingerplanen, trafikbetjening i Ring 3-korridoren, fuldautomatisk S-bane-drift, stationskapaciteten ved Hovedbanegården, samspillet mellem byudviklingen og mulige nye stationer, et trafikalt sammenhængende banenet og mulighederne for og effekterne af etablering af overhalingsspor på S-banen.
Per Stig Møller (KF), 2003-03-26:
Hvad indholdet i Kommissionens udkast i åbningstilbuddet angår, vil jeg som udgangspunkt gerne slå fast, at EU's åbningstilbud ikke vil indeholde markedsåbninger inden for sundhed og uddannelse eller på områder, der berører retten til at udbyde offentlige tjenesteydelser, herunder f.eks. retten til at subsidiere ydelserne.
Sólbjørg Jakobsen (LA), 2025-04-22:
Og jeg må så omvendt spørge: Hvis det er, at man bekymrer sig så meget for især den her gruppe kvinder, hvordan har man det så, hvis Socialdemokratiet ikke engang kan afvise at have en højere pensionsalder for kvinder, fordi vi lever længere, altså fordi de på en eller anden måde skal rette en eller anden uretfærdighed?
Kim Behnke (FP), 1998-04-03:
Og dér efterlyste jeg under førstebehandlingen sidste gang, at man i stedet skulle formulere en reference til diskontoen, sådan at vi ikke, hver gang renten ændrer sig - for selv om vi ikke håber det, kan markedsrenten jo stige i de kommende år - så skal have en lovændring, hvor vi skal ændre alle disse procentsatser igen.
Frank Jensen (S), 1999-05-25:
Dette ønske har vi taget hensyn til, og angående det sidste ændringsforslag, jeg har fremsat siden førstebehandlingen, har den færøske landsstyremand Høgni Hoydal erklæret over for Folketingets Retsudvalg, at nu er alle ønsker fra det færøske Lagting indfriet.
Lissa Mathiasen (S), 2005-10-11:
Tilbage står – det er derfor, jeg synes, at ministeren indtil nu har givet en sludder for sladder rent ud sagt – at uanset hvor mange ord betyder det her spareforslag, den her effektivisering, at der vil ske nednormeringer, det vil sige, at der vil ske en beskæring af det personale, der er normeret i dag.
Bjørn Westh (S), 1998-02-19:
Det skyldes i det væsentlige, at de oplyste forventede finansieringsomkostninger ved en hurtigfærge er baseret på en kortere aftaleperiode, nemlig til udgangen af 2002, end i redegørelsens finansierings- og afskrivningsberegning, hvor beregningerne er foretaget for en 15-årig aftaleperiode.
Lise von Seelen (S), 2009-01-20:
Men jeg vil gerne høre: De ældre mennesker, der nu de sidste år har fået forringelser på de medicinske afdelinger, som har ligget i skyllerummene, som har ligget på gangene, og som har haft ventetider ud over det, der er rimeligt for gamle mennesker, der trænger til at have en god hverdag, og som skal komme hjem og have en hverdag, som de kender, kan de med det, som fru Birgitte Josefsen siger nu, være helt sikre på, at regeringen vil sikre, at der er penge nok til, når vi når frem efter den her finanslov, for jeg forstod, at fru Birgitte Josefsen var rigtig godt tilfreds med de penge, der er i finansloven, at de så ikke skal ligge på gangene mere, at de så ikke skal ligge i skyllerummene mere, og at der så ikke længere er ventetid til de ældre.
Brian Mikkelsen (KF), 2001-02-06:
I dag skal vi prøve at finde ud af, hvordan vi kan sikre, at der begås færrest mulige seksuelle overgreb mod børn i foreningslivet, og uanset hvad er en af metoderne jo at sørge for, at de, som er dømt for overgreb mod børn, ikke kommer ind i foreningerne.
Charlotte Broman Mølbæk (SF), 2021-03-16:
Så det synes jeg er et arbejde vi skal gøre sammen i stedet for at slås om, hvilket forslag der bliver stemt igennem, for det bliver tit en lidt ærgerlig politisk kamp, hvor der ikke er så meget fokus på indholdet, som jo er, at vi får nedsat bestyrelser på de kunstneriske uddannelser.
Mogens Lykketoft (S), 2004-06-03:
Den periode, vi er i nu, hvor der bliver slået om sig med ufinansierede skattelettelser, er jo ikke lykkeligere, for her er tale om nogle dækningsløse checks, som kun bliver indfriet ved en nedskæring i leverancen af offentlig service eller ved at videresende nye regninger til kommende generationer.
Peder Hvelplund (EL), 2022-10-06:
Det var jo en periode, hvor der var et produktivitetskrav, hvor der stort set skulle leveres det dobbelte for det halve; det var en periode, hvor man ikke fulgte demografien, men hvor der blev lavet stramme økonomiaftaler med både kommuner og regioner; og det var altså også en periode, skal jeg bare hilse og sige, hvor der ikke blev investeret i psykiatrien.
Marianne Jelved (RV), 2008-12-11:
F.eks. kunne man her have sagt, at de, der virkelig er trængte - og det er de pensionister, som hr. René Skau Björnsson beskriver i sit indlæg fra Folketingets talerstol - fik en slags fripladsrabat, sådan at det ikke var sådan nogle rige nogle som mig med en gevaldig stor pension, der skulle have et tilskud til maden.
Morten Bødskov (S), 2023-04-12:
Blandt folkepensionisterne vil der være ca. 290.000, som vil modtage det ekstra tilskud via ældrechecken, og for dem med de højeste medicinudgifter vil der være ca. 2.200 børn og ca. 200.000 voksne, som så får en ekstra håndsrækning til den udfordring, som alle er enige i følger af inflationen, som eksempelvis påvirker fødevarepriserne.
Rasmus Nordqvist (ALT), 2018-12-14:
Jeg stiller bare det spørgsmål, om det er sådan, det her beslutningsforslag skal læses, når der står i bemærkningerne: »Regeringen vil rådføre sig med Det Udenrigspolitiske Nævn forud for indsættelse af yderligere danske bidrag i andre NATO-landes flådestyrker.«
Karsten Lauritzen (V), 2013-02-20:
Derfor vil det være relevant at høre, hvorfor ministeren ikke på et tidligere tidspunkt har været ude at sige, at det også er en bekymring, man har i regeringen, men først nu, på baggrund af et spørgsmål her i salen, melder ud og siger: Ja, det er da også rigtigt, vi er lidt bekymrede for, hvad der foregår på Vestegnen.
Maja Panduro (S), 2014-10-09:
Det er jo også derfor, det er så pudsigt, at fru Inger Støjberg overhovedet ikke vil forholde sig til, at asylreglerne, kravene for at opnå asyl i Danmark på kommaet er de samme i dag, som de var, dengang fru Inger Støjberg selv sad i et ministerium.
Jens Christian Lund (S), 2010-02-03:
Ja, mit andet spørgsmål – og det er sådan set endnu mere alvorligt – lyder: Finder ministeren, at forslaget i regeringens forbrugerpolitiske handlingsplan om at styrke indsatsen mod vildledende långivning på det såkaldte grå lånemarked er tilstrækkeligt til at beskytte forbrugerne, når eksempelvis Forbrugerrådet anbefaler mere effektive tiltag som et loft over ÅOP og forbud mod sms-lån?
Lene Espersen (KF), 2000-12-14:
hvor man overhovedet ikke kan se noget som helst fornuft i, at man målretter sin politik mod den del af befolkningen, man rent faktisk gerne vil have trækker en større del af læsset. Det er simpelt hen utroligt, at Socialdemokratiet alene vil gøre sig til talsmand for måske 12 pct. eller 5 pct. af arbejdsstyrken, men overhovedet ikke vil erkende, at der er et behov for på længere sigt at sørge for, at der er skattelettelser til de mennesker, der trækker læsset i det daglige.
Carl Valentin (SF), 2021-12-09:
Den tredje udmøntning af aftalen, som vi behandler her, går ud på, at vi skruer op for Skatteforvaltningens muligheder for at kræve sikkerhedsstillelse for virksomheder, hvor der er personer i ledelsen, som før har haft ledende positioner i virksomheder, der har forvoldt staten et økonomisk tab.
Peter Skaarup (DF), 2000-02-09:
af Det Udenrigspolitiske Nævn, at der bemærkede jeg, at statsministeren i svaret til fru Eva Kjer Hansen sagde, at hvis der kom en anden aktion mod et andet land, ville man, forud for at den danske regering traf sin beslutning, rådføre sig med Det Udenrigspolitiske Nævn. Må jeg spørge statsministeren: Kan man deraf udlede, at statsministeren erkender, at det var en fejl, ja faktisk et grundlovsbrud, at regeringen i den situation, vi diskuterer i dag, ikke rådførte sig med Det Udenrigspolitiske Nævn, inden man traf sin beslutning?
Marianne Jelved (RV), 2016-01-12:
Derfor er jeg nået til en konklusion på det her tidspunkt, hvor jeg vil sige, at jeg tror, at et godt råd til kvinder og unge piger, der er i færd med at uddanne sig, er, at de også stiller krav om, at de i deres uddannelsesforløb får træning i, hvordan man laver forhandlinger om lønudvikling.
Nicolai Wammen (S), 2016-12-05:
Da statsministeren stod i spidsen for en anden regering, ville man gøre det med ½ år, og derfor er mit spørgsmål til statsministeren: Vil statsministeren her i aften love, at den nye regering ikke vil fremlægge et forslag, der hæver pensionsalderen med mere end ½ år?
Anders Fogh Rasmussen (V), 2008-10-09:
Og jeg må indrømme, at jeg faldt ned i stolen, da jeg hørte, at hr. Villy Søvndals bud på, hvordan landets økonomiske problemer skulle løses, var, at man i højere grad skulle bruge pillesorteringsmaskiner det har jeg set i finanslovoplægget - og en mere effektiv anvendelse af møder.
Hans Andersen (V), 2013-06-28:
Vi synes ikke, at man i forlængelse af dagpengereformen skal komme med den ene løsning efter den anden, når vismændene anbefaler ikke at gøre det, når jobcentercheferne er frustrerede, fordi det, man nu har fået de ledige til, er at søge bredere og bredere geografisk.
Jesper Petersen (SF), 2011-01-25:
Det har selvfølgelig også en effekt i forhold til, hvad det er, virksomhederne går efter at producere, og det kunne jo faktisk være sådan, at i og med at vi går foran og stiller nogle krav, giver vi virksomhederne nogle incitamenter til at producere nogle produkter, som er sundere, og som man kunne forestille sig der ville blive en større efterspørgsel efter i fremtiden.
Torsten Schack Pedersen (V), 2012-06-13:
Der er tale om et meget, meget vidtgående forslag fra skatteministeren, og jeg ved godt, der var nogle medier, der misforstod afstemningen i går, hvor vi stemte om den anden del af det lovforslag, der oprindelig hed L 170, men den del, som vi skal stemme om nu, er Venstre lodret imod.
Jakob Sølvhøj (EL), 2018-01-09:
Jeg synes, det virker påfaldende, når man siger, at der, hvor problemet opstår, er, at der i forbindelse med den beskyttede beskæftigelse sker det, at nogle af de tre borgere, som er domsanbragte med den her begrænsede internetadgang, får mulighed for at tilegne sig de andre beboeres telefoner.
Karen Jespersen (V), 2007-10-03:
På den måde mener jeg at de samlet set har bidraget til ligheden i samfundet, fordi de har bidraget til, at flere af de mennesker, der er på starthjælp eller er omfattet af kontanthjælpsloftet - 300-timers-reglen er det jo stadig væk sådan lidt uklart med, og den har jo ikke virket ret længe - er kommet i arbejde til stor gavn for dem selv og for det øvrige samfund.
Hans Kristian Skibby (DF), 2019-10-22:
Der vil jeg gerne spørge hr. Rune Lund om noget i forhold til traditionelle, danske familieejede virksomheder, som jeg jo mener er noget af det dyrebareste, vi har, af virksomhedskultur i Danmark – det er faktisk ret unikt, at der er så mange familieejede virksomheder.
Kristian Thulesen Dahl (DF), 2003-12-12:
Det gælder også det forsøg, vi har, med at få den der grænse for oplagstallet ned, så det i højere grad bliver en pulje, der går til de små oplag frem for de store oplag, som jo får den konkurrencesituation, der gør, at de i højere grad kan klare sig.
Arne Rolighed (S), 2001-01-25:
Derfor sidestilles tuberkulose heller ikke med de alment farlige sygdomme som f.eks. pest og ebola, som der i medfør af loven om smitsomme sygdomme kan iværksættes tvangsforanstaltninger over for, fordi de er dødelige, og fordi man ikke kan beskytte sig imod dem.
Kirsten Brosbøl (S), 2015-02-18:
Jeg vil gerne slå fast, at der er en grund til, at det hedder kystbeskyttelse og ikke kystsikring, sådan som det er formuleret i spørgsmålet, fordi kysten er og har altid været dynamisk, og det er jo umuligt at kystsikre 7.300 km kyststrækning.
Simon Emil Ammitzbøll (RV), 2007-05-11:
Ud over de seks punkter, der er i selve forslaget, så foreslås det også omme i bemærkningerne på side 4 og 5, at man eventuelt også kunne tage et initiativ i relation til Folketingets Ombudsmand, sådan at børn får en øget mulighed for at klage her.
Bertel Haarder (V), 2006-01-11:
Så jeg synes, hele Folketinget bør bakke op om, at når vi er så large, at vi tillader private udbydere at eksistere og at få SU til deres studerende, så er vi også nødt til at se nøje på, om de studerende får beskæftigelse efter den uddannelse og vel at mærke får relevant beskæftigelse.
René Skau Björnsson (S), 2002-05-29:
Jeg synes også, det er meget relevant, at ministeren her i dag rejser sig op og forsikrer de mange pædagoger og pædagogmedhjælpere, der ellers lige nu er meget usikre med hensyn til, om de kan bevare deres stilling, om, at der ikke vil ske nedskæringer på deres institutioner og i personalenormeringen på den enkelte institution i kommunerne.
Morten Messerschmidt (DF), 2023-04-21:
En ting er, at man i kådhed eller på anden måde kan slå ét menneske ihjel, men at man kan slå to mennesker ihjel og så alligevel få en tidsbegrænset straf i Danmark, betragter jeg som en fuldstændig hån, især mod offeret, men også mod de efterladte og retsbevidstheden.
Arne Melchior (CD), 2001-03-20:
Mit spørgsmål til udenrigsministeren går derefter ud på, om udenrigsministeren ikke kunne være bekymret for, at der vil blive investeret langt færre midler i forskning over hele verden, forskning af meget vigtige sygdomme, og at en sådan reduktion i investeringerne ville blive til skade for syge, både i de fattige lande og i de mindre fattige lande.
Frank Dahlgaard (UP), 2000-05-03:
Det var et helt konkret spørgsmål i en konkret sag, sådan som Folketingets formand også har opfordret til, og så kommer der et svævende, generelt svar, hvor man ikke rigtig ved, hvordan det har gavnet borgerne i de tre nævnte eurolande, men at renten er faldet siden 1995.
Nicolai Wammen (S), 2003-09-09:
Jeg må sige, at de, der er utroværdige over for de ledige, er dem, der sidder her i dag på regeringsbænkene og på Dansk Folkepartis pladser, som i den tid, de har haft regeringsansvaret og støttepartiansvaret i det her land, har leveret 30.000 flere arbejdsløse og har været ved magten på et tidspunkt, hvor 50.000 arbejdspladser er forsvundet.
Ole Løvig Simonsen (S), 1997-12-09:
Og når man nu vil have forslaget tilbage til udvalget, har jeg grundigt gennemlæst, hvad det er, vi foreslår, og derfor kan jeg sige, at det eneste tilfælde, hvor sagen ikke kommer i boligretten, er, hvis lejer og udlejer er enige om, at det er rigtigt at ophæve lejemålet.
Jacob Buksti (S), 1998-12-08:
Ja, indholdet i hele den beskæftigelsespolitik, som vi sammen med andre har fået slået fast i Amsterdamtraktaten, og som vi arbejder efter, er på et klart socialdemokratisk grundlag. Men vi står jo uden for Euro-11-Rådet, og jeg tror, at selv fru Pernille Frahm vil indrømme, at de beslutninger, som træffes med hensyn til koordinering af den økonomiske politik, også har konsekvenser for beskæftigelsen; det går
Frank Dahlgaard (UP), 2001-05-09:
Jeg har såmænd megen forståelse for den politik, der har været ført frem til sådan omkring nu, hvor man jo siger fra det store flertal i Folketingets side, som bakker regeringen op, at de egentlig helst vil have, at Færøerne fortsætter i rigsfællesskabet, men ikke, hvis Færøerne ikke vil.
Benny Engelbrecht (S), 2016-11-17:
Og ikke mindst er der skabt usikkerhed i en række af landets kommuner i Jylland og på Fyn, der har lagt tid og arbejde i at tilbyde eksisterende bygninger til en ny politiskole vest for Storebælt, blot for så at finde ud af, at regeringen ikke vil bruge deres mange gode forslag til noget som helst.
Esben Lunde Larsen (V), 2017-12-13:
Der kan være nogle miljømæssige hensyn, hvor Miljø- og Fødevareministeriet er inde over, der kan være det kommunale anliggende, hvor det kan pålægges via Søfartsstyrelsen i relation til visse påbud, og så er der den regel om muligheden for, at frivillige kan fjerne det – det kan også være kommuner med lokale løsninger – og så er der selvfølgelig den del, der relaterer sig til det retspolitiske, som ligger i relation til Justitsministeriets arbejde.
Morten Helveg Petersen (RV), 2005-10-06:
Jeg synes, det var lidt utroligt at høre den konservative ordfører tale om det her med det åbne samfund, og at vi tager den globale udfordring op, når man tager i betragtning, hvad den her regering rent faktisk gør på udlændingeområdet, hvordan den skærer i ulandsbistanden, hvordan den fører en politik, der i det hele taget betyder, at man ude i virksomhederne i Danmark sukker og råber og skriger efter bedre muligheder for at kunne tiltrække kvalificeret udenlandsk arbejdskraft.
Rasmus Prehn (S), 2012-03-20:
Det er da meget venligt af Liberal Alliance at give os den taletid til at fortælle om vores rigtig gode politik på det her område, og det korte svar på spørgsmålet er: Når vi sætter 0,5 mia. kr. af om året til at gøre kollektiv trafik billigere, ja, så bliver den kollektive trafik 0,5 mia. kr. billigere om året.
Ole Stavad (S), 2007-10-12:
Vil den konservative ordfører derfor ikke tage op i den konservative gruppe, om det stadig væk er relevant og i orden, med det, man i øvrigt er enig med os andre om at vi skal nå i nordisk samarbejde, fortsat år efter år, også nu fra 2008, at foreslå en reduktion af økonomien til det nordiske samarbejde?
Morten Østergaard (RV), 2010-03-02:
Over for det står så, at en af de største erhvervsorganisationer henvender sig med et ønske om at få begrænset fleksibiliteten og i stedet for få præciseret, hvad det er for nogle vilkår, fordi man altså har en helt, helt anden vurdering af, hvad det vil betyde i administrative omkostninger, hvis man skal levere oplysninger, alt efter hvad kunderne måtte ønske i en given situation.
Ole M. Nielsen (KRF), 2002-05-03:
Jeg vil gerne lovgive om nogle basale minimumsretigheder i en række forhold, men derudover er jeg for så vidt enig i, at arbejdsmarkedets forhold skal ordnes af arbejdsmarkedets parter og ikke af nogle historisk begrundede specielt udvalgte parter eller nogle specielt eksklusive organisationer. Der skal være mulighed for alle for at deltage, også for dem, der ikke ønsker at støtte det politiske system, som varetages af bestemte organisationer, som helt åbenbart, tror jeg, selv er skyld i, at de ikke har større tilslutning.
Pelle Dragsted (EL), 2019-02-05:
Det kan være, at der ikke er indgået en aftale på den her side af et valg – det valg kan jo komme når som helst – og at det er sådan, at en ændring efter et valg forudsætter, at forliget er opsagt før et valg, hvilket ordførerens partiformand jo har været ude at sige, altså at det var derfor, det var vigtigt at komme i gang med forhandlingerne, fordi det formentlig ville kræve, at man opsagde forliget før et valg.
Brian Mikkelsen (KF), 2004-02-18:
Altså det korte svar er så at sige nej. Det Konservative Folkeparti er en politisk forening, som i sine vedtægter har nogle regler for optagelse og eksklusion af medlemmer, og her kan man læse, at eksklusion kan finde sted, hvis et partimedlem i afgørende spørgsmål modarbejder foreningens politik og virke eller overtræder partiets vedtægter.
Helle Thorning-Schmidt (S), 2012-10-10:
For pengene skal selvfølgelig passe, ligesom pengene passede, da vi afskaffede Venstres skat på almindelige lønmodtageres multimedier, og ligesom pengene passede, da vi afskaffede Venstres skat på iværksættere. Jeg vil selvfølgelig også gerne understrege, at regeringen hele tiden er opmærksom på, at vi, hvis der opstår huller i vores skatteregler, som kræver et indgreb, så naturligvis vil gribe ind.
Gitte Seeberg (KF), 1998-09-08:
Det kan man isoleret set ikke bebrejde nogen; men konsekvensen er, at samfundet som helhed ikke bliver rigere, og det er ikke i den retning, Det Konservative Folkeparti vil bringe Danmark. Det, der gør Danmark rigere, det, der gør danskere rigere, er vækst i den private sektor, og det er dér, væksten skal finde sted. De gunstige økonomiske konjunkturer med lav rente og faldende ledighed har samlet set skabt flere arbejdspladser i
Klaus Kjær (DF), 2000-05-23:
Derfor kan man sige, at den problematik, som forslagsstillerne gør opmærksom på, nemlig at det er urimeligt, at betalingsreglerne ikke er ens, er korrekt. Dog må vi fra Dansk Folkepartis side sige, at det jo er de enkelte kommuner, som selv skal afgøre udligningen af dette problem, hvilket mange kommuner faktisk også gør.
Morten Østergaard (RV), 2011-04-15:
Det er bare lige for at få en præcisering af hr. Frank Aaen: Vi er vel enige om, at hvis vi ser på, hvad skibsfarten betyder for beskæftigelsen i Danmark, kan vi se, at det ikke kun er beskæftigelsen på skibene, der er interessant, men også den store og meget omfattende serviceindustri, der er på land ikke mindst her i Københavnsområdet, hvor altså tusinder er beskæftiget med søfart?
Jesper Langballe (DF), 2008-04-25:
I den del af Europa, som er kristendommens gamle rum, er det måske også værd at bemærke, at det er det lutherske Nordeuropa, som i højere grad end det katolske Sydeuropa har haft det gåpåmod, den dynamik og den drift i sig, fordi lutherdommen netop skelner så skarpt mellem åndeligt og verdsligt regimente.
Mai Villadsen (EL), 2022-10-06:
Jeg synes faktisk, at det siger ikke så lidt om Konservative, at det er fra de nedslidte og mennesker, der har brugt lang tid på arbejdsmarkedet, at man vil finde pengene til det her, og at man samtidig vil skære ned på efterlønnen og meget andet for at give topskattelettelser.
Tina Nedergaard (V), 2010-02-25:
Men jeg synes faktisk, at det, man fik stykket sammen der, var utrolig elegant, hvor man fik sat fokus på, at det også er forud for optaget i uddannelsen, at der ligger en stor udfordring, fordi vi ved, at cirka hundrede procent af de unge, når de har fået en 9. eller 10. klasse, gerne vil have en uddannelse.
Anders Johansson (KF), 2018-03-13:
Vi ved jo netop, at det er den her ikkekvotebelagte sektor, som har de største udfordringer med hensyn til at reducere CO2-udledningen både i forhold til EU's og regeringens målsætning, så derfor synes vi, at det er rigtig vigtigt at få skabt nogle stærke incitamenter til at få aktørerne til at udskifte til mere klimavenlige lastbiler.
Pernille Vermund (NB), 2020-10-08:
Så når vi siger, at vi synes, det er klogt at indføre en ordning, hvor alle danskere sparer op til deres egen pension, så er det jo for at sikre, at man, uanset om man er sosu-assistent, privatansat, selvstændigt erhvervsdrivende, eller hvad det måtte være, ikke står i en situation, hvor man, når man når pensionsalderen, ikke har noget at leve af.
Sofie Lippert (SF), 2023-05-10:
Når det kommer til eventuelle sygeplejestuderende, der måtte arbejde i sosu-fag, så synes jeg, det er en rigtig god idé, at vi skaber bedre muligheder for merituddannelser, og at vi skaber bedre muligheder for at læse på deltid, mens man arbejder flere timer om ugen.
Lars Dohn (EL), 2012-10-26:
Alligevel var det i går ikke helt gået op for Venstre, at det er det, der er regeringens og flertallets sigte, så derfor indkaldte man ministeren i et lidt perspektivløst samråd for at få understreget endnu en gang, at det er det, der er sigtet. Så der ligger altså en meget god idé i at afbureaukratisere, men også opkvalificere f.eks. arbejdet for dem, der ønsker at etablere sig i et arbejdsforhold i Danmark, og med de over 10.000 henvendelser, der nu kommer til de fire centre, er det vigtigt, at det kan afvikles professionelt og godt.